CELEX: 62012TN0293
Language: da
Date: 2012-07-02 00:00:00
Title: Sag T-293/12: Sag anlagt den 2. juli 2012 — Syria International Islamic Bank mod Rådet

25.8.2012   
            
            
               DA
            
            
               Den Europæiske Unions Tidende
            
            
               C 258/26
            
         Sag anlagt den 2. juli 2012 — Syria International Islamic Bank mod Rådet
   (Sag T-293/12)
   2012/C 258/48
   Processprog: fransk
   
      Parter
   
   
      Sagsøger: Syria International Islamic Bank Public Joint-Stock Company (Damaskus, Syrien) (ved advokaterne G. Laguesse og J.-P. Buyle)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Forordning nr. 2012/544/FUSP om gennemførelse af artikel 32, stk. 1, i forordning (EU) nr. 36/2012 om restriktive foranstaltninger på baggrund af situationen i Syrien annulleres, for så vidt som de angår sagsøgeren.
            
         
               —
            
            
               Gennemførelsesafgørelse 2012/335/FUSP af 25. juni 2012 om gennemførelse af Rådets afgørelse 2011/782/FUSP om restriktive foranstaltninger over for Syrien annulleres, for så vidt som de angår sagsøgeren.
            
         
               —
            
            
               Rådet tilpligtes at betale sagsøgeren et foreløbigt beløb på 10 000 000 EUR i erstatning med forbehold for efterfølgende forhøjelse eller nedsættelse af dette beløb.
            
         
               —
            
            
               Rådet tilpligtes at betale samtlige omkostninger i sagen, herunder de omkostninger, sagsøgeren har måttet afholde.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført syv anbringender.
   
               1)
            
            
               Første anbringende om en tilsidesættelse af retten til forsvar og retten til en retfærdig rettergang, idet sagsøgeren ikke havde mulighed for at blive hørt inden vedtagelsen af sanktionerne, og idet Rådet nægtede sagsøgeren lejlighed til at gøre sine anbringender gældende med hensyn til de konkrete faktorer, som Rådet måtte være i besiddelse af, selv om sagsøgeren havde fremsat anmodning herom.
            
         
               2)
            
            
               Andet anbringende om en åbenbar vildfarelse, idet sagsøgeren ikke, så vidt han har kendskab til og efter intern kontrol og prøvelse, har begået de handlinger, som han ifølge de anfægtede retsakter har begået.
            
         
               3)
            
            
               Tredje anbringende om en tilsidesættelse af proportionalitetsprincippet for så vidt som de af Rådet iværksatte foranstaltninger medførte en lukning af sagsøgerens finanssystem, der foretager 90 % af sine transaktioner i EUR. Dette satte et stort antal løbende kontrakter ud af kraft, hvilket medførte ansvar for sagsøgeren og hindrede tusinder af syriske borgere i at gennemføre diverse bank- og finanstransaktioner.
            
         
               4)
            
            
               Fjerde anbringende om et uforholdsmæssigt indgreb i ejendomsretten og retten til at udøve erhvervsmæssig virksomhed.
            
         
               5)
            
            
               Femte anbringende om, at de anfægtede retsakter er ulovlige, eftersom betingelserne i artikel 23 i afgørelse 2011/782/FUSP (1) og artikel 14 og 26 i forordning nr. 36/2012 (2) ikke er opfyldt, idet sagsøgeren ikke bevidst eller forsætligt har deltaget i transaktioner med henblik på at omgå sanktionerne.
            
         
               6)
            
            
               Sjette anbringende vedrørende magtfordrejning, idet de faktiske omstændigheder i sagen foranledigede sagsøgeren til at tro, at foranstaltningerne blev vedtaget af andre grunde end dem, der fremgår af de anfægtede retsakter.
            
         
               7)
            
            
               Syvende anbringende om en tilsidesættelse af begrundelsespligten for så vidt som begrundelsen i de anfægtede retsakter er mangelfuld uden henvisning til konkrete faktorer eller oplysninger, der gør det muligt for sagsøgeren at identificere de finansielle transaktioner, som han angiveligt har udført.
            
         
      (1)  Rådets afgørelse 2011/782/FUSP af 1.12.2011 om restriktive foranstaltninger over for Syrien og om ophævelse af afgørelse 2011/273/FUSP (EUT L 319, s. 56).
   
      (2)  Rådets forordning (EU) nr. 36/2012 af 18.1.2012 om restriktive foranstaltninger på baggrund af situationen i Syrien og om ophævelse af forordning (EU) nr. 442/2011 (EUT L 16, s. 1).